Sirdaryoda uy jihozlari ishlab chiqarish bo‘yicha ikkita korxona ishga tushdi

Sirdaryo viloyatining Shirin shahrida Yangi yil bayrami arafasida mebel va shu turdagi uy jihozlari ishlab chiqarishga ixtisoslashgan ikkita korxona ishga tushdi. Bu haqda O‘zA xabar berdi.

 Foto © O‘zA
“Xorijdan eng zamonaviy uskunalar keltirib o‘rnatdik, – deydi “Baxtiyor Azimov” xususiy korxonasi rahbari B.Azimov. – Ushbu uskunalar yordamida uch yuz ellikdan ortiq turdagi mebel va uy jihozlari tayyorlashni boshlab yubordik”.
Zamonaviy eshik va romlar ishlab chiqarishga ixtisoslashgan “Yorug‘ nur” mas’uliyati cheklangan jamiyati ham sakson million so‘m mablag‘ evaziga o‘z faoliyatini kengaytirib, mebel ishlab chiqarishni yo‘lga qo‘ydi. Ayni paytda bu yerda eng zamonaviy yumshoq mebellar ishlab chiqarilayotir.
Ushbu ikki korxonada yigirma nafar mahalliy yoshlar ish bilan ta’minlandi.